ประจำเดือนขาดตั้งแต่วันที่ 7 ม.ค ที่ผ่าน (รอบประจำเดือนจะอยู่ 27-30วัน) แล้วมี พสพ วันที่ 8 ม.ค วันที่ 14 ม.ค ไปตรวจเลือดตั้งครรภ์ ผลออกมาว่าไม่มีฮอร์โมนตั้งครรภ์ อยากถามว่า ตรวจเลือดเร็วไปไหมคะ ผลน่าเชื่อถือแค่ไหน
สวัสดีค่ะ การตรวจการตั้งครรภ์ทางเลือดให้ผลบวกได้ที่ประมาณ 1 สัปดาห์หลังไข่ตกและมีการปฏิสนธิขึ้นค่ะ (หรือประมาณที่ 3 สัปดาห์หลังมีประจำเดือนครั้งสุดท้าย) ซึ่งจะตรวจพบได้เร็วกว่าการตรวจหาฮอร์โมนจากปัสสาวะ ซึ่งอาจต้องใช้เวลามากกว่า 1 สัปดาห์หลังไข่ตก จึงจะเริ่มตรวจพบได้การตรวจเลือดประมาณ 6 วันจึงอาจจะจัดว่าเร็วไปนิดหน่อย แนะนำว่าถ้าประจำเดือนยังไม่มา ก็ควรกลับไปตรวจเลือดซ้ำ หรือลองซื้อชุดตรวจการตั้งครรภ์มาตรวจเองได้อีกครั้ง ซึ่งให้ผลบวกได้ที่ประมาณ 10-14 วันหลังปฏิสนธิค่ะ